สินเชื่อรายใหญ่ขยับกรุงไทยให้กู้ได้เพียบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กรุงไทยสุดฮอต 3 เดือนแรกปล่อยกู้รายใหญ่ถล่มทลาย ไทยพาณิชย์ ปรับเป้าใหม่ใน มิ.ย.นี้
น.ส.สมพิศ เจริญเกียรติกุล รองกรรมการ ผู้จัดการ ผู้บริหารสายงาน สายงานธุรกิจขนาดใหญ่ ธนาคารกรุงไทย เปิดเผยว่า ในไตรมาสแรกช่วง 2 เดือนแรกสามารถปล่อยกู้ได้เพิ่มกว่า 1 หมื่นล้านบาท สูงกว่าเป้าหมายที่ตั้งไว้กว่า 2 เท่าตัว
สำหรับกลุ่มสินเชื่อที่ธนาคารอนุมัตินั้น ส่วนใหญ่จะเป็นธุรกิจด้านพลังงาน ธุรกิจภาคการเกษตรและอุตสาหกรรมเกษตร ธุรกิจรับเหมาก่อสร้าง ธุรกิจอสังหาริมทรัพย์ อุตสาหกรรมชิ้นส่วน และธุรกิจบริการ 
นอกจากนี้ ธนาคารยังมีสินเชื่อที่อยู่ระหว่างการพิจารณาอนุมัติและรอเซ็นสัญญาอยู่อีกเกือบ 100 ราย คิดเป็นวงเงินประมาณ 6 หมื่นล้านบาท
น.ส.สมพิศ กล่าวว่า ในช่วงตลอดไตรมาสแรกที่ผ่านมา ถือว่ามีสัญญาณที่ดีในด้านการขยายธุรกิจ โดยโครงการลงทุนขนาดใหญ่มีการเจรจาขอสินเชื่อกับธนาคาร เพื่อนำเงินไปขยายการลงทุน โดยคาดว่าในปี 2553 จะมีการทยอยเบิกใช้วงเงิน โดยเฉพาะโครงการด้านพลังงานและรับเหมาก่อสร้างไม่น้อยกว่า 1.2 หมื่นล้านบาท 
“หากสถานการณ์ความขัดแย้งทางการเมืองไม่รุนแรง และแนวทางการแก้ไขปัญหากรณีนิคมอุตสาหกรรมมาบตาพุดมีความคืบหน้า เชื่อว่าสินเชื่อรายใหญ่จะขยายตัวได้เป้าที่ตั้งไว้ในปีนี้ 7% คิดเป็นเงินเพิ่มสุทธิ 2.3 หมื่นล้านบาท” ผู้บริหารธนาคารกรุงไทย กล่าว
นายวิชิต สุรพงษ์ชัย ประธานกรรมการบริหาร ธนาคารไทยพาณิชย์ กล่าวว่า ธนาคารจะเน้นการเติบโตสินเชื่อธุรกิจขนาดใหญ่เป็นหลัก เนื่องจากในปีนี้บริษัทขนาดใหญ่ เช่น บริษัท ปตท. จะขยายการลงทุนไปยังต่างประเทศมากขึ้น และจะให้ความสำคัญกับสินเชื่อเช่าซื้อรถยนต์ โดยในปีนี้สินเชื่อจะขยายตัว 710% และในช่วงเดือน มิ.ย.นี้ จะพิจารณาทบทวนแผนธุรกิจใหม่ 
ธนาคารกสิกรไทย คาดว่าในปีนี้สินเชื่อจะขยายตัว 6% โดย 3 เดือนแรกสินเชื่อขยายตัว 1.8% โดยสินเชื่อเอสเอ็มอี สินเชื่อเคหะ มีการขยายตัวในอัตราสูง